b"\n_START_ARTICLE_\nInmaculada Riera i Re\xc3\xb1\xc3\xa9\n_START_SECTION_\nBiografia\n_START_PARAGRAPH_\nLlicenciada en Dret per la Universitat de Barcelona, diplomada en Dret Comparat per la Universitat d'Estrasburg, m\xc3\xa0ster en Pol\xc3\xadtica i Economia Internacional per la Universitat de Flor\xc3\xa8ncia i PADE per IESE. \xc3\x89s directiva en EEFF a Europa i directiu i consultor econ\xc3\xb2mic-financer per a pimes._NEWLINE_Militant de Converg\xc3\xa8ncia Democr\xc3\xa0tica de Catalunya, n'\xc3\xa9s Secret\xc3\xa0ria d'Ind\xc3\xbastria i Treball, membre del Comit\xc3\xa8 Executiu del Partit i Consellera Nacional. Ha rebut el Premi Franco Passari de 1991 atorgat per Forex Club Itali\xc3\xa0._NEWLINE_El 2002 va substituir com a diputat a Madrid Heribert Padrol i Munt\xc3\xa9, escollit a les eleccions generals espanyoles de 2000 i fins a 2004 fou vicepresidenta Segona de la Comissi\xc3\xb3 d'Economia i Hisenda. Fou escollida diputada per la prov\xc3\xadncia de Barcelona per CiU a les eleccions generals espanyoles de 2008 i 2011. Ha estat secret\xc3\xa0ria de la Comissi\xc3\xb3 de Peticions i portaveu adjunta de la Comissi\xc3\xb3 d'Economia i Competitivitat. El 24 de setembre de 2015 va anunciar que renunciava a l'acta de diputada de CDC al Congr\xc3\xa9s, per reincorporar-se a la seva vida professional."